Els gaditans Andy & Lucas tanquen les actuacions musicals de les festas patronals, el 15 d’agost
2025-07-24

La festivitat de la Mare de Déu de l’Assumpció es viurà enguany a Burjassot amb una barreja de devoció, tradició i música. Després d’uns anys en què no hi ha hagut clavarieses que acompanyaren a la Verge, en 2023, un grup de joves, capitanejades per Alicia Gallego Llavata, honraran a la  Mare de Déu, el 15 d’agost

La jornada començarà a les 12 hores amb la Missa Major en honor a la Mare de Déu a l’Església de Sant Miquel Arcàngel. A continuació, sobre les 14 hores, es dispararà una mascletá al carrer Pintor Goya. De vesprada, sobre les 20 h, hi haurà un volteig de campanes i es dispararan les 21 salves que anuncien la festivitat a l’endemà de Sant Roc. Immediatament després, començarà la processó en honor a la Mare de Déu de l’Assumpció, on les diferents clavaries, al costat de les clavarieses de l’Asunción, així com les ciutadanes i els ciutadans que vulguen participar, aniran acompanyats de la música de l’Agrupació Musical Los Silos.

A les 23.30 hores, la devoció deixarà pas a la música en la veu del duo gadità Andy & Lucas, en la Plaça de l’Ajuntament. Un concert patrocinat per la Regidoria de Festes.

Consolidats des de fa anys en el panorama musical espanyol, Andy & Lucas van començar la seua carrera musical fa quinze anys i les seues cançons s’han convertit en la banda sonora de centenars de persones i de seguidors, tant a Espanya com a Llatinoamèrica.

Èxits com Son de amores, Quiero ser tu sueño, Des de mi barrio o Por ella, són alguns dels temes que continuen sonant i que recorden la força d’aquest duo que, en aquest cas, donarà el millor de sí a Burjassot, en un concert gratuït.